Prinsippet bak rumlefeltet er å gi et signal til bilføreren når kjøretøyet tangerer linjen. Rumlefeltet kan være en enkelttrukket linje med riller, eller av to markerte linjer med et felt av riller imellom. Når et kjøretøy i fart treffer feltet med hjulene vil det oppstå en tydelig vibrering og støy i kjøretøyet. Dersom sjåføren er uoppmerksom eller sovner vil vibreringen vekke oppmerksomheten og gi mulighet til å korrigere kjøretøyets plassering før en trafikkulykke inntreffer.